طيب وهنا بقى يجي السؤال ايه هي الخطوات العملية اللي ممكن اعملها علشان احافظ على صلاة الفجر ماشي اول حاجة ان انا اعرف قيمة الفجر عند ربنا سبحانه وتعالى يعني اعرف قيمة صلاة الفجر اعرف قيمة ان انا اصلي الصلاة في وقتها
النبي عليه الصلاة والسلام قال اسمع احب الاعمال الى الله الصلاة على اول وقتها احب الاعمال الى ربنا وايه ان انا اصلي الصلاة في وقتها ما استناش لما وقت الصلاة يخرج وبعدين اصلي قضاء. ما استناش لما وقت الصلاة يخرج وبعدين قوم مجمع الصلوات كلها مع بعض
من الكبائر ان انا اسيب الصلاة لحد لما وقتها يخرج من غير عذر دي من الكبائر عند ربنا ولما كل يوم انام عن صلاة الفجر انا كده مش محترم المواعيد بتاعتي مع ربنا
لازم اعزم قيمة الفجر عندي امن من اي حاجة انا هرتب حياتي على صلاة الفجر عكس لما اعرف قيمة الله اكبر لما اعرف قيمة الصلاة خير من النوم طيب دي اول حاجة
تاني حاجة خد بالاسباب ماشي قبل ما تاخد بالاسباب فمحتاج ان انت تستعين بربنا سبحانه وتعالى يا رب اعني ان انا اكون من اهل صلاة الفجر طيب انا هدعي بس
لأ لو دعيت بس يبقى غلط هتدعي وهتاخد بالاسباب اسباب ايه لو سمحت اي حاجة بتخليك او بتخليكي ما تصحيش للفجر لو سمحت اقطعها لو في حاجة بتخليك تسهر لو في حاجة بتخليك ان انت
قايم تعبان او مرهق مش قادر تصلي الفجر ما تعملش الحاجة دي اقطعها رتب اولويات حياتك على صلاة الفجر مش العكس مش العكس اهم حاجة في حياتي ان انا اصحى اصلي الفجر في وقته. ان انا انزل اصلي صلاة الفجر في المسجد
دي اهم حاجة في حياتي. وبعدين حياتي كلها تترتب عليها مش ان انا انام الساعة اتنين وانا عارف نفسي انا عارف لو نمت الساعة اتنين مش هقدر اصحى لو ظبطت مليون منبه مش هسمعه مش هصحى
فخض بالاسباب ونام بدري طيب تالت حاجة الوضوء والنوم على طهارة وصلاة الوتر ان انت تحافظ على صلاة الوتر قبل ما تنام حتى لو ركعة واحدة ماشي النبي عليه الصلاة والسلام قال ان الله وتر يحب الوتر
الله وترا يحب الوتر فاوتروا يا اهل القرآن فحافظ على صلاة الوتر وحاول على قد ما تقدر ان انت تنام على طهارة وعلى وضوء. لان ده بيفرض الشيطان بيبعده عنك
طيب رابع حاجة اقرا الاذكار بتاعتك اذكار الصباح والمساء وقبل ما تنام اقرأ اذكار النوم في ابليكيشن اسمه اذكار هتلاقي عليه اذكار النوم اقرأها قبل ما تنام مش هتاخد منك عشر دقائق
وخصوصا اية الكرسي لان هي بتصرف عنك الجن والشياطين فتخليك ان انت نايم ودي بتحميك من الجن والشياطين طيب ايه كمان صحي الناس يصحي الناس يعني حط نفسك في مكان
ان انا كل يوم الفجر اصحى مسلا وهصلي وهصحي مسلا فلان وفلان وفلان من اصحابي يعني خد نية ان انا مش هصحى بس لوحدي لا انا هصحى وهحاول ان انا اصحي اهل بيتي. هحاول ان انا اكلم اصحابي اصحيهم علشان اعينهم ان هم يصلوا الفجر وهم كمان
دي ليها فوايد اول حاجة ان ربنا سبحانه وتعالى لما بيلاقي منك صدق ان انت عايز تصحي الناس وعايز تدعو الى الله وعايز تفكر الناس في صلاة الفجر ربنا بيعينك
تاني حاجة لو انت في يوم وقعت هتلاقي اللي يكلمك يصحيك يعني لو انت وقعت عن صلاة الفجر هتلاقي صاحبك اللي انت كنت بتكلمه تصحيه تمام؟ هتلاقيه وهو بيكلمك يصحيك. ايه يا عم انت فين؟ ما تصحاش ليه؟ بيعينك ان انت تصحى وده بيعينك ان انت
انت تستمر على صلاة الفجر اخر حاجة خلي يومك في طاعة ربنا سبحانه وتعالى احسن في يومك عشان تبقى مكافأة ربنا ليك اليوم اللي كان كله طاعات واستغفار وتوبة ان ربنا يعينك ان انت تصحى صلاة الفجر
دي كانت يعني اسباب كده لو الواحد ان شاء الله حافظ عليها فيما اعلم يعني ربنا يعينه بازن الله ويصلي صلاة الفجر في وقتها. ربنا يا رب يجعلنا ممن يستمعون القول فيتبعون احسنه
اولئك الذين هداهم الله واولئك هم اولوا الالباب ربنا يا رب يجعلنا منهم وربنا يثبتنا ويعيننا على صلاة الفجر ويعيننا سبحانه وتعالى على ذكره وشكره وحسن عبادته جزاكم الله خيرا والسلام عليكم ورحمة الله وبركاته